
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea organizării Sărbătorilor de Iarnă în Municipiul Focșani
            Consiliul Local al Muncipiului Focşani, judeţul Vrancea , întrunit în şedinţă ordinară;

            Analizând proiectul de hotărâre iniţiat de Primarul Municipiului Focşani, prin care se propune aprobarea organizării Sărbătorilor de Iarnă în Municipiul Focșani, raportul comun al Direcţiei economice şi Direcţiei de resurse umane şi coordonare unităţi subordonate înregistrat la nr. 67607/21.10.2016; 

· văzând avizul favorabil al Comisiei pentru buget şi administraţie publică şi al Comisiei pentru drepturile omului, cultură, învăţământ, sănătate şi sport;

· în baza art. 36 alin (1) , alin.  (2),  lit. „b” si alin (4) lit „a”,  precum  şi  în temeiul art 45

alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

                Art. 1  (1) Se aprobă alocarea din bugetul local  al Municipiului Focşani, pe anul 2016, a sumei de 354 mii lei pentru organizarea Sărbătorilor de Iarnă, conform anexei care face parte integrantă din prezenta hotărâre.
                              (2) Suma prevăzută la alin (1) va fi suportată din bugetele proprii ale Primăriei Municipiului Focşani, Direcţiei de  Dezvoltare Servicii Publice Focşani şi Cantinei de Ajutor Social Focşani după cum urmează:
· Primăria Municipiului Focşani suma de 46 mii lei de la capitolul bugetar „Cultură, recreere, religie” (67.02), subcapitolul bugetar „Alte servicii în domeniul culturii, recreerii şi religiei”(67.02.50), articolul bugetar „Alte cheltuieli cu bunuri și servicii” (20.30.30);
· Direcţia de Dezvoltare Servicii Publice Focşani suma de 288 mii lei de la capitolul bugetar „Locuinţe, servicii şi dezvoltare publică” (70.02), subcapitolul bugetar „Alte servicii în domeniul locuinţelor, serviciilor şi dezvoltării publice” (70.02.50), articolul bugetar „Alte cheltuieli cu bunuri și servicii” (20.30.30). 
· Cantina de Ajutor Social Focşani suma de 20 mii lei de la capitolul bugetar „Asigurări şi asistenţă socială”(68.02), subcapitolul bugetar „Cantine de Ajutor Social” (68.02.15.02), titlul bugetar „Hrană pentru oameni” (20.03.01).
                          (3) Serviciul Public Local de Asistenţă Socială Focşani, în vederea nominalizării celor  400 de persoane beneficiare de pachete de alimente ce vor fi date cu prilejul sărbătorilor de iarnă,  va stabili lista cu persoanele aflate în nevoie socială pe care o va înainta Cantinei de Ajutor Social Focşani. Cantina de Ajutor Social Focşani, în baza listei transmise de Serviciul Public Local de Asistenţă Socială Focşani, va stabili necesarul produselor alimentare, va efectua achiziţia acestora conform prevederilor legale şi va asigura, cu sprijinul Primăriei Municipiului Focşani, înmânarea pachetelor la domiciliul persoanelor în cauză, în săptămâna premergătoare sărbătorilor de iarnă.

                 Art. 2 Prezenta hotărâre va fi comunicată de către Serviciul administrație publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Directia de resurse umane şi coordonare unităţi subordonate, Direcția de Dezvoltare Servicii Publice  şi Cantina de Ajutor Social Focşani.
           PREŞEDINTE DE ŞEDINTĂ,

                       Radu Nițu
                                                                    CONTRASEMNEAZĂ:
                                                                     SECRETARUL MUNICIPIULUI FOCŞANI

Eduard Marian Corhană                                                                                                

Municipiul Focşani, 27 octombrie 2016                                                     

Nr. 379
                ROMÂNIA                                                                             Anexă la Hotărârea nr.379/2016
    JUDEŢUL VRANCEA

MUNICIPIUL  FOCŞANI

   CONSILIUL LOCAL
DEVIZ ESTIMATIV PRIVIND CHELTUIELILE NECESARE PENTRU ORGANIZAREA SĂRBĂTORILOR DE IARNĂ 

	Nr Crt.
	Denumirea acţiunii
	Valoare
lei

	A
	PRIMĂRIA MUNICIPIULUI FOCŞANI
	46,00

	I
	Daruri pentru copii de “Moş Nicolae”
	

	
	3.680 pachete dulciuri pentru copiii din grădiniţe, creşe, leagăne şi fundaţii

( 3.680 pachete x 10 lei/pachet)
	36,80

	II
	Daruri pentru copii la deschiderea Oraşelului copiilor 
	

	1.
	–400 pachete dulciuri x 10 lei /pachet
	4,00

	III
	Daruri colindători
	

	1.
	– copii - 400 pachete dulciuri x 10 lei /pachet
	4,00

	2.
	- adulţi (covrigi, mere, portocale, sucuri, produse patiserie)
	1,20

	B
	DIRECŢIA DE DEZVOLTARE SERVICII PUBLICE
	288,00

	1.
	Amenajarea orăşelului copiilor 
-material vegetativ, transport, materiale decor, materiale consumabile

- închiriat figurine și alte decorațiuni 

-închirierea unui patinoar mobil care va fi pus în mod gratuit la dispoziția cetățenilor municipiului
	

	C
	CANTINA DE AJUTOR SOCIAL
	20,00

	1.
	Produse alimentare pentru 400 cazuri sociale x 50 lei /familie 
	20,00

	
	T O T A L
	354,00


    PREŞEDINTE DE ŞEDINTĂ,

                    Radu Nițu                                                                CONTRASEMNEAZĂ:
                                                                                              SECRETARUL MUNICIPIULUI
                                                                                                                FOCŞANI

      Eduard Marian Corhană                                                                                                 

